Owerhoib vo Nonntoi, des im Mittloiter bis noch Morzg und Höibrunn ausse, zumindest waidgehat im Eigndum vom Benediktinen-Kloster Stift Nonnberg gstondn is, dahebt se da Nonnberg mi'm Kloster, des am Stodtei sein Nomen gem hod. Nonntoi is scho in da köitischn Zaid bsidlt gwesn. Im innern Nonntoi san aa Restln vo am antik-rämischn Haus aus da Zaid vo da Dabaung vo Iuvavum endeckt worn. Im Mittloiter hom do vuaoim d' Dinstlaid vom Benediktinen-Fraunstift glebt (oiso Knecht, Mägde, Wäscher, Schmiade, Bäcker und Müller) zua denen se ower im Zug vo da oimälichn Stoddawaiterrung in da oidn Soizburga Vuastod (de stets ausserhoib vo d' Wearolong vo da Stod Soizburg gleng is), boid aa vüi Soizburga Bürger dazuagsöit hom.